
PASKAIDROJUMA RAKSTS

 Jelgavas novada pašvaldības saistošo noteikumu Nr.___ 2024.gada 28.augusta saistošajiem noteikumiem Nr. 18 “Par braukšanas maksas atvieglojumiem un transporta izdevumu segšanas kārtību izglītojamajiem Jelgavas novadā” 



	Paskaidrojuma raksta sadaļa
	Norādāmā informācija 

	1. Mērķis un nepieciešamības pamatojums 
	1.1.  Ar grozījumiem saistošo noteikumu 2. punktā tiek paplašināts sabiedriskā transporta atvieglojumu saņēmēju loks – sabiedriskā transporta izdevumu kompensācija tiks piešķirta arī Jelgavas novada administratīvajā teritorijā nedeklarētajiem izglītojamajiem, kuri apmeklē Jelgavas novada pašvaldības dibināto izglītības iestādi, kurai ar Jelgavas novada domes lēmumu ir piešķirts pieejamības skolas statuss. 
1.2.  Tiek papildināts saistošo noteikumu 3. punkts, kompensējot sabiedriskā transporta izdevumus izglītojamo brīvlaikā, kuriem ar izglītības iestādes direktora rīkojumu noteikts pagarinātais mācību gads. 
1.3. Tiek papildināts saistošo noteikumu 8. punkts ar 8.4. apakšpunktu, sabiedriskā transporta izdevumu kompensācija tiek piešķirta arī gadījumā, ja izglītojamā dzīvesvietai tuvākajā Pašvaldības dibinātā izglītības iestādē objektīvu iemeslu dēļ nevar uzņemt izglītojamo un izglītojamais apmeklē Jelgavas valstspilsētas pašvaldības dibinātu vispārējās izglītības iestādi.
1.4.  Tiek papildināts saistošo noteikumu 9. punkts, kurā tiek paplašināts personīgā transportlīdzekļa izdevumu kompensācijas saņēmēju loks, nosakot, ka personiskā transportlīdzekļa degvielas izdevumi tiek kompensēti Jelgavas novadā deklarētiem izglītojamajiem, kuri apgūst speciālās vai profesionālās pamatizglītības programmu speciālās izglītības iestādē, ja nokļūšanai līdz izglītības iestādei un atpakaļ ir nepieciešams izmantot vismaz divus sabiedriskā transporta maršrutus un ceļā pavadītais laiks vienā virzienā pārsniedz vienu stundu.
1.5. Tiek mainīta saistošo noteikumu 10. punktā minētā kompensējamā summa, jo veicot aprēķinus uz konkrēta piemēra bāzes, atvieglojumu apmērs līdz šim bija nesamērīgi zems.
1.6.  Tiek precizēts saistošo noteikumu 17. punkts, nosakot braucienu attaisnojošo dokumentu iesniegšanas termiņu, pēc kura kompensācija vairs netiek izmaksāta. 
1.7. Tiek precizēts saistošo noteikumu 20. punkts, nosakot iesnieguma iesniegšanas termiņu, pēc kura kompensācija vairs netiek izmaksāta.
1.8.  Tiek precizēts saistošo noteikumu 23. punkts, ņemot vērā noteikumos minētos grozījumus par sabiedriskā transporta izdevumu kompensācijas piešķiršanas laika periodu.



	2. Fiskālā ietekme uz pašvaldības budžetu 
	Tiek prognozēts, ka transporta izdevumu kompensāciju varētu piešķirt līdz 30 izglītojamajiem, vidēji 2400 eiro mēnesī, kas radītu ietekmi uz 2026. gada budžetu 7200 eiro apmērā. 2027. gada budžetā izglītojamo pārvadājumiem papildus būtu jāparedz finansējums 21 600 eiro apmērā.


	3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci 
	Labvēlīga sociālā ietekme, jo atvieglojumu izmantošana pozitīvi ietekmē izglītojamo ģimenes budžeta racionālu izmantošanu, mācību gada laikā nodrošina stabilu sabiedriskajā transportā pārvadāto pasažieru skaitu, veicina sabiedriskā transporta efektīvu un racionālu izmantošanu.
Nav ietekme uz vidi, iedzīvotāju veselību, uzņēmējdarbības vidi, konkurenci.

	4. Ietekme uz administratīvajām procedūrām un to izmaksām 
	Nav būtiska ietekme.

	5. Ietekme uz pašvaldības funkcijām un cilvēkresursiem 
	Noteikumu izpilde neietekmēs Pašvaldībai pieejamos cilvēkresursus un tiks īstenots esošo funkciju un resursu ietvaros.

	6. Informācija par izpildes nodrošināšanu 
	Noteikumu izpildes nodrošināšanai nav plānots veidot jaunas pašvaldības institūcijas.

Noteikumi ir saistoši Jelgavas novada administratīvajā teritorijā dzīvesvietu deklarējušais vispārējās izglītības, profesionālās ievirzes izglītības,  profesionālās pamatizglītības vai   profesionālās vidējās izglītības izglītojamiem.
Noteikumu izpildes nodrošināšanai nav plānots veidot jaunas pašvaldības institūcijas, darbavietas vai paplašināt esošo institūciju kompetenci.

	7. Prasību un izmaksu samērīgums pret ieguvumiem, ko sniedz mērķa sasniegšana
	Noteikumi sniedz finansiālu atbalstu noteiktiem Jelgavas novada administratīvajā teritorijā deklarētajiem iedzīvotājiem, kā arī JNP administratīvajā teritorijā nedeklarētajiem izglītojamajiem, kuri izglītību apgūst ar JNP Domes lēmumu apstiprinātajās pieejamības skolās), transporta izdevumu segšanai nokļūšanai no dzīvesvietas līdz izglītības iestādei.

	8. Izstrādes gaitā veiktās konsultācijas ar privātpersonām un institūcijām 
	Noteikumu izstrādes procesā plānotas konsultācijas ar izglītojamo likumiskajiem pārstāvjiem.


Atbilstoši Pašvaldību likuma 46. panta trešajai daļai, lai informētu
sabiedrību par saistošo noteikumu projektu un dotu iespēju izteikt
viedokli, saistošo noteikumu projekts tiks publicēts Jelgavas novada
pašvaldības tīmekļvietnē www.jelgavasnovads.lv. Viedokļa
izteikšanas termiņš noteikts divas nedēļas no publicēšanas dienas.
Laiks viedokļa izteikšanai tiks noteikts no 2026. gada ___. augusta 
līdz 2026. gada __. augustam. 

